OpenLLM-France/wikimedia huggingface dataset:
# Antonio Aparicio

Antonio Aparicio :
| Anv ofisiel | Antonio Aparicio Herrero Rafael Alberti Merello |
| Anv pluenn | Antonio Aparicio Errere a-wezhoù |
| Obererezh | barzhonegoù |
| Ganedigezh | 30 a viz Genver 1916 e Sevilla, Spagn |
| Marv | 10 a viz Gouhere 2000 e Caracas, Venezuela |
| Yezh skrivañ | spagnoleg |
| Lec'hienn ofisiel | [h ] |
| kemmañ |
Antonio Aparicio Herrero (Sevilla, 30 a viz Genver 1916- Caracas, 10 a viz Gouhere 2000) a oa ur skrivagner spagnol, barzh, dramaour ha sridvarnour c'hoariva. Difenn a reas ar Republik e-pad ar brezel diabarzh.

## Barzhonegoù

* Elegía a la muerte de Federico García Lorca, 1938,
* Poesías de las trincheras,
* Romancero de la Guerra Civil.

## Levrlennadur

* en italianeg : Dario Puccini, Romancero de la Resistenza Spagnola (1936-1965), Laterza, 1974 (bet embannet e galleg ivez: Le Romancero de la résistance espagnole – anthologie poétique bilingue, Embannadurioù François Maspero, Pariz, Bro-C'hall, 1976).

## Daveoù ha notennoù

* ↑ Dario Puccini, Le Romancero de la résistance espagnole – anthologie poétique bilingue, Embannadurioù François Maspero, Pariz, Bro-C'hall, 1976
# Ariano

Ariano zo un anv-lec'h italianek.

## Kumunioù

* Ariano Irpino
* Ariano nel Polesine

## Pennadoù kar

* Ariana
* Ariadne
# Ariano nel Polesine

Ariano nel Polesine a zo ur gumun eus Italia , e proviñs Rovigo e Veneto.
# Ariana Pintor

Ariana Pintor bet ganet e 1988 a zo ur c'hoarierez echedoù portugalat. Mestr (Maouezi) (FIDE) abaoe 2004. He renk Elo uhelañ a voe 2 178. 2 119 edo he renk Elo d'ar 1añ a viz Mae 2011 .

## Liammoù diavaez

* He fartiennoù e Chessgames

## Notennoù ha daveoù

* ↑ He fichenn FIDE
# Ariane (fuzeenn)

Ariane a zo ur c'herentiad bannerioù sivil hag europat evit loarelloù. Roet e voe lañs d'ar raktres gant Ajañs Europa an Egor er bloaz 1973. Ur berzh teknikel ha kenwerzhel eo gant c’hwec’h banner disheñvel.

## Istor

* Ariane 1 (1979-1986)
* Ariane 2 (1986-1989)
* Ariane 3 (1984-1988)
* Ariane 4 (1988-2003)
* Ariane 5 (1996-2023)
* Ariane 6 (abaoe 2024)

## Daveoù

* ↑ (fr) La fusée européenne Ariane-6 a décollé pour la première fois. Le Monde (Gouere 2024).
a vo kavet e Wikimedia Commons.
# Arianegezh

An arianegezh zo ur gelennadurezh eus deroù ar gristeniezh, a zeu eus Arius (256-336), un doueoniour ha gresianeger eus Aleksandria, ezel eus Skol doueoniezh Antioc'hae. Setu perak e oa an arianegezh relijion gentañ en Aleksandria e deroù ar [[IVvet kantved}}. Kraf pennañ ar gelennadurezh eo naoutur an Dreinded kristen ha lec'h meizadoù « Doue an Tad hag e vab Jezuz ». Difenn a ra an arianegezh ez eo brasoc'h doueelezh Doue an Tad evit hini e vab graet den.
Ur c'henemglev zo hiziv da viret ar ger arianegezh evit Arius e-unan hag ar re a oa a-du gantañ, ha da gomz eus « homeismegezh » pa vez anv eus ar gelennadurezh he doe ul levezon vras e diwezh an Henamzer hag e deroù ar Grennamzer. An arianegezh a yeas diwar wel en 9vet kantved.

## Liammoù diavaez

* gwelet gant Voltaire
* (en) Arianism e Catholic encyclopedia

## Levrlennadur

* Richard E. Rubenstein, Le jour où Jésus devint Dieu, Bayard, 2000

## Notennoù

* ↑ An doueoniourien a vez anvet alies « arianed » o deus distaolet atav an anv-se a veze graet anezhe gant o enebourien ; s.o. Pierre Maraval, Théodose le Grand. Le pouvoir et la foi, éd. Fayard, 2009, p. 100.
# Ariano Irpino

Ariano Irpino zo ur gumun eus Italia, e proviñs Avellino, e rannvro Campania.
# Ariane

Ariane (distaget /a'rjan/) zo un anv-badez gallek, deuet eus gallekadur Ariadne (distaget /a'rjadne/) e mojennoù Hellaz kozh, skrivet Arianne a-wechoù. Anv meur a c'hallez pe kebekadez eo.

## Yezhoù all

Stummoù all an anv er yezhoù all :
| Alamaneg | Ariadne |
| Bulgareg | Ариадна (Ariadna) |
| Katalaneg | Ariadna |
| Tchekeg | Ariadna |
| Kroateg | Arijadna |
| Daneg | Ariadne |
| Esperanto | Ariadna |
| Euskareg | Arene |
| Finneg | Ariadne |
| Galleg | Ariane |
| Galizeg | Ariadna |
| Gresianeg | Αριάδνη (Ariádnē) |
| Italianeg | Arianna |
| Izelvroeg | Ariadne |
| Hungareg | Ariadné |
| Saozneg | Ariadne |
| Spagnoleg | Ariadna |
| Latin | Ariadna |
| Lituaneg | Ariadnė |
| Norvegeg | Ariadne |
| Poloneg | Ariadna |
| Portugaleg | Ariadne |
| Ruseg | Ариадна (Ariadna) |
| Serbeg | Аријадна (Arijadna) |
| Svedeg | Ariadne |
| Ukraineg | Аріадна (Ariadna) |
En daolenn e weler n'eo bet kollet an "d" orin en anv nemet e galleg, italianeg, hag euskareg.

## Tud

* Ariane Ascaride (1954-), aktourez c'hall
* Ariane Koizumi, aktourez stadunanat er film Year of the Dragon
* Ariane Mnouchkine, (1939-), renerez an Théâtre du Soleil e La Cartoucherie e Vincennes, e Bro-C'hall.
* Ariane Moffatt, kanerez kebekat
* Ariane Bourgoin (1981-), Louise Bourgoin he anv arzourez, komedianez ha luskerez skinwel breizhat
-evel Arianne :
* Arianne Baggerman, istorourez izelvroat
* Arianne Zuker, aktourez stadunanat

## Arzoù
### Lennegezh

* Ariane, trajedienn c'hallek gant Jean-Joseph Mouret e 1717.
* Ariane Corisande d'Auble (hec'h anv plac'h yaouank), pe Ariane Deume, e-barzh ar romant Belle du Seigneur, pennoberenn ar romantour suis Albert Cohen.
* Ariane, romant gant Claude Anet.

### Filmoù

* Ariane, gant Paul Czinner, 1931
* Ariane eo anv gallek ar film Love in the afternoon gant Billy Wilder e 1957.

### Liverezh

* Bacco e Arianna, taolenn gant Tizian (1520-1523).
* Ariadne gant Tintoretto.
* Il trionfo di Bacco e Arianna, murlivadur gant Annibale Carracci (1597-1600).
* Bacco e Arianna , gant Sebastiano Ricci.
* The sleeping Ariadne of Naxos ("Ariadne e Naxos o kousket"), gant John Vanderlyn.
* Die erwachende Ariadne, Giorgio de Chirico
* Bacchus et Ariane, Maurice Denis
* Ariadne auf Naxos, Lovis Corinth:
* Der Triumph der Ariadne, Hans Makart

### Kizellerezh

* «Ariane allongée» (Ariadne gourvezet), delwenn gant Francesco Primaticcio, e Mirdi al Louvre

### Sonerezh

Meur a c'hoarigan zo en anv Ariane pe Ariadne:
* Arianna in Creta, Georg Friedrich Händel
* Ariane et Barbe-Bleue, gant Paul Dukas e 1907
* Ariane, gant Jules Massenet e 1912
* Ariane, gant Bohuslav Martinů.
Ouzhpenn-se
* "Ariadne", aria gant Wofgang Rihm.

### Dañs

* Bacchus et Ariane zo anv ur varrez skrivet gant Alfred Roussel

## Traoù

* Ariane, ur rannvro en impalaeriezh Persia,
* Ur c'harr, ar Simca Ariane, etre 1957 ha 1961,
* Ar fuzeenn Ariane, ur fuzeenn europat.

## Pennadoù kar

* Ariadne, muioc'h a oberennoù arzel a gaver er pennad-mañ, anv an doue hellazat, a zo ivez e saozneg hag en alamaneg
* Ariadna, anv-badez spagnolek
# Aribe

Aribe zo ur gumun e Nafarroa en Euskal Herria.
# Agogna

An Agogna (Agògna pe Gogna e lombardeg ar c'hornôg hag e piemonteg) zo ur froud a 140 km hed, adstêr d'ar Po etre ar Sesia hag an Terdoppio, goude tremen dre Borgomanero, Novara ha Mortara.
Tremen a ra dre Piemonte a-raok erruout e Lombardia.
# Agnès de France (1171-1240)

Agnès de France (1171- war-dro 1240) (pe Anne de France) a oa ur briñsez c'hall, merc'h da Loeiz VII (Bro-C'hall) ha d'e drede pried Adèle Champagn. Impalaerourez Bizantion e teuas da vezañ goude dimeziñ da Alexios II Komnenos.

## Bugaleaj

Hanterc'hoar e oa
* da Marie de Champagne, merc'h da Eleanor Akitania
* da Alix de France,
* da Marguerite de France
* da Alix, comtesse du Vexin
ha c'hoar da Philippe II de France.

## Dimezioù

Teir gwech e timezas:
* en 1180, da 9 bloaz, da Alexios II Komnenos (1169- 1183), Impalaer Bizantion (1180), muntret tri bloaz goude ; adalek neuze e voe graet Anna anezhi;
* pa intañvezas en 1183 ec'h addimezas, en desped dezhi, da Andronikos Iañ Komnenos (ganet war-dro 1118), muntrer he fried kentañ; lazhet e voe gant an engroez e Gwengolo 1185;
* ha goude, en 1193 moarvat, serc'h da Theodoros Branas, ganet en 1169, aotrou Andrinople, ha pried dezhañ adalek 1204.
# Agnès de Jésus

Agnès Galand, Agnès de Jésus hec'h anv en urzh, anvet ivez Agnès de Langeac (Le Puy-en-Velay 1602 - 1634), oa ul leanez c'hall dominikan brudet evit he madelezh hag he vertuzioù.

## Buhez

Merc'h Pierre Galand, konteller, ha Guillemette Massiote oa. An drede eus seizh bugel, ganet eo bet Agnès d'ar 17 a viz Du 1602 er Puy-en-Velay.
Lavaret e vez e tivizas en em reiñ d'ar Werc'hez Vari da seizh vloaz.
Abalamour d'he deoliezh e voe aotreet da gomuniañ da eizh vloaz.
Kustum oa da reiñ an aluzon d'ar beorien a gave war he hent. Bodañ a rae he mignonezed evit studiañ kelennadurezh an iliz Katolik ha pediñ.
Staliet e oa Urzh ar vreudeur prezegerien er Puy-en-Velay abaoe an XIIIvet kantved. Iliz o c'houent a oa tost d'he zi. Unan eus ar vreudeur an Tad Panassière a voe he rener a goustiañs. Degemeret e voe en trede urzh dominikan e miz Ebrel 1621.
E 1623 e kuita ar Puy-en Velay evit mont da gouent Langeac, nevez krouet dindan paeroniezh Katelin Siena.
D'an 2 a viz C'hwevrer 1625 e reas he gouestladur. Dilennet e voe priolez e 1627.
Kuzuliañ a reas Jean-Jacques Olier, diazezer Kompagnunezh Beleien Sant Sulpis.
Mont a reas da Anaon d'an 19 a viz Here 1634.

## Gwenvidigezh

Lakaet eo bet war roll ar wenvidien d'an 20 a viz Du 1994 gant ar Pab Yann-Baol II.

## Levrlennadur

* Agnès de Langeac : Le souci de la vie en ses commencements - Jean-Claude Sagne, Bernard Montagnes, Olivier-Thomas Venard, Martin de Framon - (édition du Cerf)
* Mémoires sur la vie d’Agnès de Langeac - Esprit Panassière, o.p., kofesour Agnès - Embannet didan renerezhde B. Peyrous ha J.-Cl. Sagne, o.p. Cerf 1994.
* Agnès de Langeac, moniale dominicaine, mère spirituelle de Jean-Jacques Olier - 1602-1634 - Sœur Marie de la Trinité - Eil embanndur - Langeac 2001.
* Grand Mémoire sur Agnès de Langeac - Arnaud Boyre - Arfuyen 2004.
* Agnès de Langeac - René de Tryon - 1994.
* Vie de la Bienheureuse Agnès de Langeac Charles Louis de Lantages pss - Cerf 2011
# Agnéby

Agnéby zo ur rannvro eus Aod an Olifant, e gevred ar vro.
g • ka • ke Rannvroioù Aod an Olifant :
| Rannvroioù | Agnéby · Bafing · Bas-Sassandra · Denguélé · Dix-Huit Montagnes · Fromager · Haut-Sassandra · Lacs · Lagunes · Marahoué · Moyen-Cavally · Moyen-Comoé · N'zi-Comoé · Savanes · Sud-Bandama · Sud-Comoé · Vallée du Bandama · Worodougou · Zanzan |
# Agolada

Agolada zo ur gumun eus kreisteiz Galiza, e proviñs Pontevedra.

## Parrezioù

Sede parrezioù ar gumun:

## Liamm diavaez

a vo kavet e Wikimedia Commons.
# Agoncillo (La Rioja)

Agoncillo zo ur gumun e kumuniezh emren La Rioja e Spagn.
# Agogna (departamant)

Departamant an Agogna zo bet un departamant gall en Italia : er Republik sizalpin da gentañ, er Republik italian goude, hag e rouantelezh Italia (1805-1814).
Dont a rae an anv diwar hini ar stêr Agogna, ha Novara e oa ar pennlec'h.
# Agogô

Un agogó, pe gongué, zo ur benveg-seniñ dre skeiñ eus Brazil , degaset di gant ar sklaved a orin afrikan, anezhañ ur c'hloc'h pe zaou pe muioc'h, e koad pe houarn, divazhoulenn avat, stag kenetreze, hag a vez skoet pe skoataet gant ur vazhig koad. Ar skiltrañ eus ar binvioù dre skeiñ eo.
Da gentañ e veze implijet dreist-holl en abadennoù relijiel ar c'h-Candomble. Hiziv eo unan eus binvioù diazez ar samba .

## An anv

Dont a rafe an anv eus ar ger akokô er yezh nagô, a zo eurier, abalamour ma ra un trouz evel tiktak an eurier.
Hervez tud zo e talvezfe kloc'h er yezh yoruba, komzet e Nigeria.

## Liammoù diavaez

* Modern agogo (titouroù war an teul) — selaou (beta)
** modern agogo rhythm pattern
** Kudennoù evit selaou an teul? Kit da lenn media sikour.
* African agogo (titouroù war an teul) — selaou (beta)
** African agogo rhythm pattern
** Kudennoù evit selaou an teul? Kit da lenn media sikour.
* Agogo (Brasilando.com)
* Bateria Sounds
a vo kavet e Wikimedia Commons.
# Agoitz

Agoitz (stumm euskarek ofisiel), pe Aoiz (hervez ar stumm spagnolek kenofisiel) zo ur gumun e Nafarroa en Euskal Herria. E 2004 e oa 1892 a dud o chom eno.

## Tud brudet

* Patxi Eugi Cabodevilla (1971-), pelotari.
# Agoneg

Ur yezh kwaek eus skourr ar yezhoù akanek eo an agoneg (agona) komzet e Ghana.

## Gwelet ivez

* Yezhoù akanek
# Arapahoeg

Ur yezh aljek eus is-skourr eus ar yezhoù arapahoek eo an arapahoeg (Hinóno'eitíít), komzet gant 1 000 den e Wyoming er Stadoù Unanet.
Emañ ar yezh-mañ en arvar da vont da get.

## Gwelet ivez

* Yezhoù aljek
* Yezhoù algonkek ar c'hompezennoù
# Arapiles (Salamanca)

Arapiles zo ur gumun e Spagn, e Proviñs Salamanca, e kumuniezh emren Kastilha ha León.
# Araogenn gevrennek

Er yezhoniezh, ha pa vez komzet eus yezhadur ar brezhoneg, e vez graet araogenn gevrennek (saoz.: compound preposition pe complex preposition) eus un araogenn a zo enni daou vorfem d'an nebeutañ.
Enebet eo vez an araogennoù kevrennek ouzh an araogennoù eeun, enne un elfenn nemeti, da skouer:
    Araogennoù eeun
       Brezhoneg
          war, da, gant
       Saozneg
          on ("war"), to ("da"), with ("gant")
       Gresianeg
          σε ("e; da"), με ("gant"), για ("evit; diwar-benn")
    Araogennoù gevrennek
       Brezhoneg
          war-dro, e-tal, da-gaout, digant
       Saozneg
          next to ("e-tal"), instead of ("e lec'h"), because of ("abalamour da")
       Gresianeg
          αντί για ("e lec'h"), πριν από ("a-raok")
An araogennoù kevrennek a c'hell bezañ stag, distag pe c'hoazh liammet an eil morfem ouzh egile gant ur varrennig-stagañ hervez reolennoù reizhskrivañ pep yezh, en ur c'hoût e c'hell bezañ amsklaer-tre dielfennadur morfologel an araogennoù kevrennek peurstag hag a c'hellfent bezañ renket e-touez an araogennoù eeun ivez, da skouer:
    Peurstag:
       brezhoneg: diwar, digant
       saozneg: within, beside
    Staget gant un tired:
       brezhoneg: e-tal, da-gaout
       galleg: au-dessus (de) ("a-us (da)")
    Distag:
       saozneg: next to ("e-tal")
       gresianeg: 'πανώ από ("war; a-us da")
Unan eus an daou vorfem, da lâret eo ar penn an araogenn gevrennek, a rank bezañ un araogenn eeun, keit ha ma c'hell dont an eil morfem eus rummadoù yezhadur all, da skouer e brezhoneg:
    Un anv-kadarn peurvuiañ, d.s.
       a-gichen, e-kichen, e-ti, eus-kichen, war-dro
    Ur verb a-wechoùigoù, d.s.
       da-gaout, war-gaout
    Un araogenn all a-wechoùigoù, d.s.
       da-vet, war-vetek

## Gwelit ivez:

* Rannfrazenn araogennek
* Araogenn
* Araogenn eeun
* Araogennoù brezhonek
# Arar

An arar zo ur benveg da labourat an douar a anavezer abaoe ar bloavezhioù 3000 (IV$^e$ milved kent JK) e Mezopotamia. Staget e veze ul loen outañ evit e sachañ a-benn drailhañ gorre an douar. Da gentañ ne oa nemet un tamm koad en he fezh, goude eo betek pemp tamm a yae d'ober anezhañ.
E Breizh, e Karaez, e vez aozet ur fest a vez graet Gouel an Erer Kozh anezhi.

## Anv

Arar pe alar a vez implijet, hag ivez alaer, diwar arare, "arat" e latin ; gourel eo ar ger, erer eo e liester.
E skridoù zo e vez komzet eus meur a seurt erer :
* Un arar da blomañ zo un arar da freuziñ douar.
* Un arar da gignat ne ra nemet kignat an douar.

## Deskrivadur

Daou venveg zo e gwirionez dindan an hevelep anv :
* an arar koad eo ar benveg kozh implijet e Breizh betek dibenn an eil brezel bed e tachennoù zo.
* an arar houarn pe dir eo ar benveg a vez graet "brabant", "klev houarn", "klevioù" er Vro-Vigoudenn, "daoubenneg" e-kichen Douarnenez anezhañ ivez.
Arar a-vremañ :
| Arar 1. Lazh (kamm eo amañ) 2. Da sterniañ loened 3. Reolier 4. Kontell 5. Beg ar soc'h 6. Soc'h 7. Skouarn, ulid. | Un arar a-vremañ a vez staget ouzh un trakteur. |
* Kilhoroù a reer eus ar penn a-raok.

## Notennoù

* ↑ Jules Gros, Le Trésor du breton parlé (Éléments de stylistique trégorroide) — Rann 1 : Le language figuré, Emgleo Breiz/Brud Nevez, 1982, p. 118 (ISBN 978-2-86775-012-0)
* ↑ Jules Gros, ibid. – Rann 2 : Dictionnaire breton-fra,çais des expressions figurées, Librairie bretonne Giraudon, 1977, p. 257 (ASIN B0781SQBGS)
* ↑ Devri
# Araogennoù brezhonek

An araogennoù brezhonek zo daou seurt anezho:
* an araogennoù eeun, skrivet en ur ger
** evel a, da, e, ouzh, war
* an araogennoù kevrennek, savet diwar araogennoù eeun ha
** heuliet gant un anv-kadarn peurvuiañ, evel a-gichen, e-kichen, e-ti, eus-kichen, ouzhpenn, war-dro
*** heuliet gant daou anv-kadarn a-wechoùigoù evel e-tal-kichen
** heuliet gant ur verb a-wechoùigoù: da-gaout, war-gaout
** heuliet gant un araogenn all a-wechoùigoù: da-vet, war-vetek.

## An araogennoù eeun

Graet int
* gant ur ger unsilabennek alies: a, da, e, eus, gant, ouzh, war
** darn o deus div silabenn: evel, evit, eget, nemet,
** darn o deus adstummoù: digant, diwar, diouzh,
* stummoù personel o deus: anezhañ, dezhañ, ennañ, outañ, warnañ

## An araogennoù kevrennek

Graet int:
* gant un araogenn eeun hag un anv-kadarn: e-kreiz, war-dro, da-heul
* a-wechoù gant un araogenn eeun hag un anv-verb: da-gaout, war-gaout
* a-wechoù gant un araogenn eeun hag un araogenn all: war-vetek
Setu un nebeud skouerioù a-douez tremen ur c'hantad :
* diwar a: a-berzh, a-bouez, a-gouez, a-vesk, a-gichen, a-greiz
* diwar da: da-geñver, da-di, da-heul, da-gichen
* diwar diwar: diwar-benn, diwar-dro, diwar-goust, diwar-gaout
* diwar e: e-kichen, e-keñver, e-kreiz, e-mesk, e-touez, e-touesk
* diwar eus: eus-ti, eus-kichen, eus-kaout,
* diwar ouzh: ouzhpenn
* diwar war: war-dro, war-zigarez, war-zu (war-du), war-bouez

## An troiennoù araogennel

Ouzhpenn d'an daou seurt-se e ranker ivez menegiñ an troioù araogennel niverus, a vez implijet div araogenn enne peurvuiañ, evel:
* diwar a:
** abalamour da,
** a-gevret gant, a oad gant
* diwar e:
** e-pign ouzh,
** an abeg da, e-sell da, en tu all da
* diwar gant: gant aon da.

## A-zivout implij an araogennoù

Tremen 300 araogenn zo e-brezhoneg, pell muioc'h eget e galleg (150 bennak a-hervez) pe e saozneg.
Ne vezont ket implijet holl gant an holl dud avat.
* Darn zo heñvelster:
** a-raok, a-barzh, kent
** e-kichen, e-tal, e-tal-kichen
* Darn zo bet dilezet (dimeus, ouzh-harz), evel a zo c'hoarvezet e yezhoù all evel-just.
* Darn zo marteze diezhomm: diwar/a-ziwar.

## Fazioù en implij an araogennoù

Unan eus an traoù diaesañ a zo en ur yezh eo implij an araogennoù. Poan a vez gant tud zo implij reizh an troiennoù, ha dre levezon ar galleg e implijont alies araogennoù direizh:
* Goulenn un dra digant un den (ha n'eo ket "da" un den)
* Soñjal en un dra (ha n'eo ket "da" un dra)
* Bezañ bet e Kemper o welout un den (ha n'eo ket *da Gemper na *da welout).
* Tennañ da un den (a dalv kement ha bezañ hañval outañ), ha n'eo ket ouzh un den.
    Gwelout ar fazioù stankañ.
# Araokadur evit an Inizi (Marksour-Leninour)

* Ministr Kentañ
** Jóannes Eidesgaard
* Løgting
* Strolladoù Politikel
* Dilennadegoù: 2004, 2008
* Rannvroioù
* Kerioù
See also: Politikerezh Danmark
Araokadur evit an Iniz (Marksour-Leninour) (e faeroeg: Oyggjaframi (marx-leninistar), OF(m-l)) a oa ur strollad komunour marksour-leninour bet krouet en Inizi Faero da heul un disrann e diabarzh kevrenn Tórshavn Araokadur evit an Inizi - Sokialourion Faero.
Embannet e veze gant ar Strollad ar gelaouenn Arbeiðið ("Labourerion") etre 1976 ha 1984 ha divodet e oa bet war-dro 1984.
Er penn-kentañ e kenlabouras ar Strollad gant strolladoù marksour-leninour eus Skandinavia, en o zouez Strollad Komunour al Labourerion (Norvegia), ar C'hevre Komunour Marksour-Leninour (Sveden), Strollad Komunour al Labourerion (Danmark), aozadurioù marksour-leninour eus Finland hag ar C'hevre Komunour (Marksour-Leninour) (Island).
Da heul an disrann etre Sina hag Albania e savas Araokadur evit an Iniz (M-L) a-du gant linenn bolitikel Strollad Komunour Albania.
Er bloavezhioù diwezhañ a-raok ma oa bet divodet ar Strollad en doa liammoù start gant Strollad Komunour Danmark/M-L.
# Arapiles

Arapiles zo un anv-lec'h spagnolek.
* Arapiles (Salamanca), kumun e proviñs Salamanca, e Kastilha ha León, e Spagn.
* Arapiles, karter e distrig Chamberí e kêr Madrid.
# Araokadenn

Un araokadenn zo ur c'hammed war-raok. Ur pennad berr eo eus an araokaat (pe araokaad) hervez an dud a wel un tuadur d'an istor (marksourien, skiantourien zo).

## Kemmesk

Diwall da zroukveskañ araokadenn hag araogenn.
# Arara

Arara, zo unan eus kêrioù stad Paraíba e nordeste Brazil. 142 km eus João Pessoa, ar gêr-benn. Tost da 12.356 a dud a oa enni e 2007.
a vo kavet e Wikimedia Commons.
# Berlin ar Reter

Berlin ar Reter (alamaneg : Ost-Berlin) a oa anv lodenn reter Berlin etre 1949 ha 1990. Klotañ a rae gant takad aloubiñ ar Soviediz evel ma oa bet savet e 1945, da lavaret eo 45,6 % eus gorread kêr. An tri zakad all (hini an Amerikaned, hini ar Saozon ha hini ar C'hallaoued) a yae d'ober Berlin ar C'hornôg, hag a oa un enklozadur eus BRD en Alamagn ar Reter. E 1989 e oa 409 km² gorread Berlin ar Reter, hag 1 279 212 annezad a oa enni (stankter : 3 127, 7 annezad/km²). Pa voe krouet DDR d'ar 7 a viz Here 1949 e voe lakaet Berlin ar Reter da gêr-benn, hag e 1952 e teuas da vezañ unan eus ar 15 Bezirke (distrigoù) aozet gant ar gouarnamant da gemer plas ar 5 Land a oa a-raok. Etre an 13 a viz Eost 1961 hag an 9 a viz Du 1989 e voe dispartiet Berlin ar Reter diouzh Berlin ar C'hornôg gant Moger Berlin. Gant gouarnamant DDR e veze anvet "Berlin" pe "Berlin, Hauptstadt der DDR" (Berlin, kêr-benn DDR). Lavaret e veze ivez "Takad demokratel" betek ar bloavezhioù 1960.

## Melestradur

A-raok unvanidigezh Alamagn (3 a viz Here 1990) e veze rannet Berlin ar Reter en 11 distrig :
* Friedrichshain
* Hellersdorf (krouet e 1986)
* Hohenschönhausen (krouet e 1985)
* Köpenick
* Lichtenberg
* Marzahn (krouet e 1977)
* Mitte
* Pankow
* Prenzlauer Berg
* Treptow
* Weißensee

## Komandanted (Soviediz hag Alamaned ar reter) Berlin ar Reter

* Anv

## Emdroadur ar boblañs

| Deiziad Niver a annezidi 29 aviz Here 19461 174 582 31 a viz Eost 19501 189 074 31 a viz Kerzu 19551 139 864 31 a viz Kerzu 19601 071 775 31 a viz Kerzu 19611 055 283 31 a viz Kerzu 19641 070 731 | Deiziad Niver a annezidi 1añ a viz Genver 19711 086 374 31 a viz Kerzu 19751 098 174 31 a viz Kerzu 19811 162 305 31 a viz Kerzu 19851 215 586 31 a viz Kerzu 19881 284 535 31 a viz Kerzu 19891 279 212 |

## Skeudennoù eus Berlin ar Reter

* Ranndioù e Karl Marx Allee
* Plakenn da enoriñ Lenin, Wilhelmstraße
* Murlivadur gant porselen Meissen ouzh ar savadur bet hini Kuzul ar vinistred, e-tal Leipziger Straße
* Monumant koun d'ar Soviediz e Treptower Park
* Cafe Moskau e Karl Marx Allee
* Palast der Republik
* Sinagogenn nevez, Oranienburger Straße
* "Hochhaus" e Weberwiese, ar savadur uhel kentañ bet savet goude an Eil Brezel-bed
* Choariv ar bobl, Rosa-Luxemburg-Platz
* Radioù (dibenn ar bloavezhioù 1980) e Wilhelmstraße
* Strausberger Platz
* Haroz ar vicherourien, Alexanderplatz

## Gwelout ivez

* Berlin
* Moger Berlin

### Notenn

* ↑ http://www.worldstatesmen.org/German_States1918.htm#Soviet Commandants of Berlin Soviet Zone, World Statesmen.org

### Liammoù diavaez

* Berlin ar Reter, amzer dremenet hag amzer-vremañ
* Luc'hskeudenn eus Berlin e 1989-1999
a vo kavet e Wikimedia Commons.
# Berles-Monchel

Kumunioù Frañs :
| Anv | Berles-Monchel |
| Skoed | |
| Lec'hiadur Berles-Monchel e Kanton Aubigny-en-Artois hag en Arondisamant Arras | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes de l'Atrébatie |
| Kanton | Aubigny-en-Artois |
| Kod INSEE | 62113 |
| Kod post | 62690 |
| Maer | Jean-Jacques Thellier |
| Amzer-gefridi | 2008-2014 |
| Gorread | 8,33 km² |
| Led | 50° 20' 42" Norzh |
| Hed | 02° 32' 21" Reter |
| Uhelder kreiz | 182 m |
| Uhelder bihanañ | 97 m |
| Uhelder brasañ | 210 m |
| Poblañs hep kontoù doubl | 440 (1999) |
| Stankter | 52 a./km² |
| Lec'hienn ar gumun | |
Berles-Monchel a zo ur gumun eus departamant Pas-de-Calais (Bro-C'hall).
* Ar gêriadenn
* An ti-kêr

## Istor
### XX$^{vet}$ kantved

* Eil Brezel-bed: 45 den nann-soudard (41 repuad ha 4 annezad eus ar gumun) a voe lazhet e kêriadenn Vandelicourt e Berles-Monchel gant an 2vet Rejimant Troadeion SS Totenkopf d'an 22 a viz Mae 1940.

## Monumantoù ha traoù heverk

* Iliz katolik Saint Léger.

## Dave ha notennoù

* ↑ A. Coillot, Mai 1940, un mois pas comme les autres, le film des événements dans la région d’Arras, Arras, 1980, p.181
* ↑ Clochers de France